Методите на Тръмп: изнудване и рекет | Новини и анализи по международни теми | DW | 14.07.2018
Най-великият "бизнесмен" на всички времена реши да поучава Тереза Мей как било правилно да се осъществи Брекзитът: най-добре било тя да избере твърдия Брекзит, за който настоява и неговото алтер его ("другото Аз") - фантастичният Борис Джонсън, който щял да бъде "един отличен премиер". Даже и Тръмп е разбрал, че споровете около правилната стратегия за излизане от ЕС застрашават управлението на британската министър-председателка. Това обаче изобщо не попречи на американския президент да се намеси в дебата, отправяйки сериозна заплаха: ако Великобритания запазела прекалено близки отношения с ЕС, тогава тя трябвало да забрави за търговско споразумение с Америка! Защото ЕС се нарежда директно след Германия в черния списък на Тръмп с онези, които експлоатирали бедната Америка откакто се помнел Тръмп.
Ключови думи свят, Тръмп, Ангела Меркел, Тереза Мей, Доналд Тръмп, САЩ, канцлерката, американски президент
Permalink https://p.dw.com/p/31RIy